
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E

Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u skraćenom stečajnom postupku nad stečajnim dužnikom LAURA HOTELI d.o.o., Šibenik, Petra Preradovića 7, Šibenik, OIB: 99267433214, 5. prosinca 2016. 

r i j e š i o   j e

           Skraćeni stečajni postupak nad stečajnim dužnikom LAURA HOTELI d.o.o., Šibenik, Petra Preradovića 7, Šibenik, OIB: 99267433214 se  o b u s t a v l j a.

Obrazloženje

	Financijska agencija podnijela je zahtjev za pokretanje skraćenog stečajnog postupka nad stečajnim dužnikom LAURA HOTELI d.o.o., Šibenik. 
Oglasom objavljenim na mrežnoj stranici e-Oglasne ploče suda 13. listopada 2016. pozvane su osobe ovlaštene za zastupanje dužnika po zakonu u roku od 15 dana dostaviti javnobilježnički ovjerovljeni popis imovine i obveza dužnika na propisanom obrascu, te su pozvani dužnikovi vjerovnici sukladno članku predložiti otvaranje stečajnog postupka nad dužnikom, uz upozorenje iz čl. 431. SZ.
           Dana 1. prosinca 2016. godine Financijska agencija je dostavila podatak da društvo LAURA HOTELI d.o.o., Šibenik više nije u blokadi i da nema evidentiranih neizvršenih osnova za plaćanje.
Odredbom čl. 428. Stečajnog zakona (Narodne novine 71/15) propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra. 
	S obzirom da se u konkretnom slučaju nije ispunila jedna od kumulativno određenih pretpostavki iz članka 428. stavka 1. podstavka 2. SZ-a to je odlučeno kao u izreci rješenja. 

U Zadru, 5. prosinca 2016. 

Sutkinja
    Ardena Bajlo




UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od dostave istog. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju – elektronskim putem 
· e-oglasna ploča
· u spis.

